|  |  |  |  |
| --- | --- | --- | --- |
| Rīgā | 17.06.2022 | Nr. | 04.1-02/1870 |
| uz | 14.03.2022. | Nr. | 10/22 |

Biedrība “Latvijas ceļu būvētājs”

Par neparedzētiem apstākļiem, kas ietekmē

ceļu būvniecības nozari

Satiksmes ministrija sadarbībā ar VSIA “Latvijas Valsts ceļi” (turpmāk – LVC) ir izskatījusi biedrības “Latvijas ceļu būvētājs” (turpmāk – LCB) 2022. gada 14. marta vēstuli Nr.10/22, kurā LCB informē par Krievijas Federācijas agresijas pret Ukrainu radītajām sekām būvniecības jomai, tostarp attiecībā uz būvmateriālu cenu kāpumu.

Satiksmes ministrija norāda, ka LVC sadarbībā ar ceļu būvniecības nozari ir izstrādājuši “Būvdarbu līguma vienības cenu pārrēķina metode”[[1]](#footnote-1) (turpmāk – metode), kas publicēta LVC tīmekļvietnē.

Šīs metodes pielietošana ir saskaņota ar Iepirkumu uzraudzības biroju (turpmāk – IUB). IUB norāda, ka metode ir piemērojam tikai tādā gadījumā, kad šāda piedāvātās cenas pārskatīšanas vajadzība, kas radusies saistībā ar karadarbību Ukrainā un pret Krieviju un Baltkrieviju ieviesto sankciju rezultātā patiesi pastāv, proti tā piemērojama, ja bez cenu pārskatīšanas nav iespējama līguma izpilde. Attiecīgi pasūtītājam katrā konkrētā gadījumā ir pienākums izvērtēt, vai iepirkuma līgums tā sākotnējā ietvarā ir izpildāms.

Vienlaikus IUB vērš uzmanību uz to, ka veicot iepirkuma līguma grozījumus, pamatojoties uz Publisko iepirkumu likuma (turpmāk – PIL) 61. panta piekto daļā noteiktajam iepirkuma līguma vai vispārīgās vienošanās grozījumi ir pieļaujami, ja iepirkuma līguma vai vispārīgās vienošanās grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar PIL 61. panta trešās daļas 1., 2. un 3. punktu), vienlaikus nesasniedz 15 procentus no sākotnējās iepirkuma līguma vai vispārīgās vienošanās līgumcenas publiska būvdarbu līguma gadījumā un Ministru kabineta noteiktos līgumcenas sliekšņus, kā arī tie nemaina līguma vispārējo raksturu.

Valsts sekretāre I.Stepanova

Grieze 67028207

[Klavs.Grieze@sam.gov.lv](mailto:Klavs.Grieze@sam.gov.lv)

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Pieejams: <https://lvceli.lv/wp-content/uploads/2022/05/LVC_Parrekina_metode.docx> [↑](#footnote-ref-1)